
ОТНОСНО: Инвестиционно предложение (ИП) „Реконструкция на вътрешна водопроводна мрежа на гр. Летница, Трета част – етапно строителство“


УВАЖАЕМИ ГОСПОДИН ДЖОНЕВ,

Във връзка с Ваше уведомление с вх. № 2654/11.05.2026г., допълнено с                                 вх. № 2654-1/18.05.2026г. на РИОСВ-Плевен за ИП „Реконструкция на вътрешна водопроводна мрежа на гр. Летница, Трета част – етапно строителство“, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г. и вс. изм. и доп.), Ви уведомяваме следното:
ИП „Реконструкция на вътрешна водопроводна мрежа на гр. Летница, Трета част – етапно строителство“, попада в обхвата на чл. 2, ал. 2 от Наредбата за ОС.
1. ИП предвижда реконструкция на вътрешна водопроводна мрежа на гр. Летница, Трета част – етапно строителство с обща дължина 5643,50 м, реконструкция на водопроводи по следните улици по етапи:
- Етап 1 –  ул. „Петко Атев“ – от О.Т. 70 през О.Т. 69, през О.Т. 87, до О.Т. 94;
- Етап 2 –  ул. „Александър Стамболийски“ – от О.Т. 86 през О.Т. 69, О.Т. 68, О.Т. 67 към О.Т. 64;
- Етап 3 – ул. „Цар освободител“ от О.Т. 71 през О.Т. 70, О.Т. 66, О.Т. 65 към О.Т. 63;
- Етап 4 – ул. „Георги Бенковски“ от О.Т. 55 през О.Т. 56, О.Т. 57, О.Т. 58 до О.Т. 59;
- Етап 5 – ул. “Р. Княгиня“ от О.Т. 53 през О.Т. 52 до О.Т. 51;
- Етап 6 – ул. „Цар Калоян“ от О.Т. 47 през О.Т. 46 до О.Т. 52;
- Етап 7 – ул. „Ф. Тотю“ от О.Т. 45 до О.Т. 46;
- Етап 8 – ул. „Асен Златаров“ от О.Т. 25 през О.Т. 27, О.Т. 29, О.Т. 28, О.Т. 30, О.Т. 32, до О.Т. 33;
- Етап 9 – ул. „Христо Ботев“ от О.Т. 170 през О.Т. 1, О.Т. 3, О.Т. 4, О.Т. 291, О.Т. 21, О.Т. 292, О.Т. 22, О.Т. 48 към О.Т. 49;
- Етап 10 – ул. „Димитър Талев“ от О.Т. 307 през О.Т. 8 до О.Т. 6;
- Етап 11 – ул. „Ал. Димитров“ от О.Т. 9 през О.Т. 165 до О.Т. 164;
- Етап 12 – ул. „Александър Димитров“ от О.Т. 169 през О.Т. 168, О.Т. 167 до О.Т. 307;
- Етап 13 – участък от О.Т. 162 до О.Т. 163;
· Етап 14 – ул. „Иван Вазов“ от О.Т. 343 до О.Т. 344;
· Етап 15 – ул. „Пенчо Славейков“ от О.Т. 181 през О.Т. 183, О.Т. 184, през О.Т. 186, през О.Т. 189 до О.Т. 344;
· Етап 16 – ул. „Хаджи Димитър“ от О.Т. 121 през О.Т. 325, О.Т. 123 до О.Т. 127;
· Етап 17 – ул. „Хр. Ботев“ от О.Т. 67 през О.Т. 89, О.Т. 92 към О.Т. 101;
· Етап 18 – ул. „Пейо Яворов“ от О.Т. 95 през О.Т. 304, О.Т. 94, О.Т. 93 до О.Т. 92.
   Уличните водопроводи ще се изпълнят с тръби РЕНD RC, за питейна вода. Предвидена е реконструкция и подмяна на всички сградни и водопроводни отклонения /СВО/ за имотите, прилежащи към проектното трасе. Прилаганата технология при полагане на проектните водопроводи ще става по безизкопна технология – по метода „тръба в тръба“, при който в процеса на полагане на новата се разрушава съществуващата /“pipe bursting“/, и за направляваща тръба ще служи съществуващия уличен тръбопровод в съответните участъци. За прилагане на избрания метод на безизкопно полагане ще се изпълняват само технологични изкопи – на мястото на всяко СВО, ПХ, връзка със СК или връзка със съществуващата разпределителна шахта, както и технологични изкопи за подаване на новата водопроводна тръба в старата, служеща за кожух. На обекта ще се прилагат и методите „Управляемо хоризонтално сондиране“ или „Неуправляемо хоризонтално сондиране“, или комбинация от двата метода – при полагане на СВО към имотите и монтажа на пожарните хидранти. След изпълнението на реконструкцията на водопроводите в гр. Летница е предвидено възстановяване на нарушените улични и тротоарни настилки. За целта технологичните изкопи ще се засипват с неслягащ материал и ще се изпълнява ръчно възстановяване на асфалтовата настилка до нивото на съществуващата такава. Част от улиците на населеното място ще се засипват също с неслягащ материал /несортиран трошен камък/ с цел неслягане и компрометиране на настилките. За сгради, разположени на регулацията и до 5 м навътре от нея, проектното СВО ще се предвиди до самата сграда, като водомерният и възел ще се устройва непосредствено след влизането му в първото помещение. За останалите сгради, отдалечени на повече от 5 м от уличната регулация, водомерният възел ще се устройва в шахта, разположена до 2 м от оградата на имота. Няма да се изгражда на нова техническа инфраструктура. Технологичните изкопни работи ще се извършат само в рамките на предвидената реконструкция. При реализацията на ИП ще се генерират строителни отпадъци, които ще се предават за оползотворяване на лице, притежаващо документи по чл. 35 от Закон за управление на отпадъците.
2. ИП, не попада в границите на защитени територии по смисъла на Закона за защитените територии.
3. ИП, не попада в границите на защитени зони по смисъла на Закона за биологичното разнообразие. Най - близко разположената защитена зона (на около 2,7 км) е:
- BG0000239 “Обнова – Караман дол”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-327/31.03.2021 г. на МОСВ (ДВ бр.53/25.06.2021 г.).
4. Така описаното ИП не може да бъде отнесено към нито една от позициите на Приложение № 1 към чл. 92, т. 1, както и Приложение № 2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата Натура 2000) и характера на заявеното ИП при реализацията му няма вероятност от отрицателно въздействие върху защитена зона от мрежата „Натура 2000“, включително и върху на най-близко разположената защитена зона BG0000239 “Обнова – Караман дол”, по отношение на:
•	Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в защитена зона BG0000239 “Обнова – Караман дол”;
•	Трансформация на местообитания на видове, безпокойство или прогонване на видове, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в защитена BG0000239 “Обнова – Караман дол”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП, или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.


							
С уважение, 

e-mail: office@riew-pleven.eu  интернет сайт http://riew-pleven.eu/

